पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना के केस बढ़ रहे हैं। राेज कई माैतें हाे रही हैं, लेकिन बिना डर के योग, गर्म पानी और डॉक्टरों के परामर्श से किस तरह कोरोना पर जीत पाई जा सकती है। यह बताया बैतूलबाजार के पात्रीकर परिवार ने।
परिवार के 7 साल के बच्चे से लेकर 87 साल की बुजुर्ग महिला सहित 11 सदस्य कोरोना से संक्रमित हुए। एक महिला सदस्य को ब्रेस्ट कैंसर भी था। इसके बाद भी परिवार की एकजुटता और अनुलोम-विलोम, गर्म पानी और डॉक्टरों के परामर्श और नियमित दवाओं के सेवन और पॉजिटिविटी के लिए भक्ति संगीत से कोरोना से जंग जीत ली।
बैतूलबाजार के रहने वाले पात्रीकर परिवार के सचिन पात्रीकर (41) अरुणा (87), वंदना (71), रेणुका (33), दीपाली (36), अवंतिका (37), ईशिता (17), समर्थ (14), उत्कर्ष (12), स्वरा (10) एवं अंश (7) की कोरोना रिपोर्ट 25 मार्च को पॉजिटिव आई थी। परिवार के 16 सदस्यों के सैंपल जांच हुई थी। एक साथ 11 की रिपोर्ट पॉजिटिव आने से मन में डर था, लेकिन पूरा परिवार एक साथ होने से कोरोना को हराने का जज्बा भी था। सचिन पात्रीकर ने बताया रिपोर्ट आने के बाद सेहरा बीएमओ डॉ. उदय तोमर के परामर्श पर दवाइयों का नियमित सेवन किया। आत्मबल बढ़ाने के लिए नियमित योग किया। अनुलोम, विलोम, भ्रामरी, योगासन के साथ सुबह-शाम गर्म पानी की भांप, गरारे और गर्म पानी पीने के अलावा दवाईयों का नियमित सेवन किया।
पॉजिटिविटी के लिए सुनते थे भक्ति संगीत
कोरोना पर विजय पाने के लिए डर पर विजय पाना सबसे पहले जरूरी है। इस परिवार के लोगों ने सबसे पहले यही किया। जब वे कोरोना संक्रमित थे। सबका आत्मबल बढ़ाने के लिए हनुमान चालीसा का पाठ के साथ भक्ति संगीत सुना। इससे भी कोरोना से जीत मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn